stanford-oval/wikipedia huggingface dataset:
Kansallinen Kokoomus
Kirjallisuutta

Kaukiainen-Leino, Pirkko & Uino, Ari: Suomalaiskansallinen Kokoomus: Suomalaisen Puolueen ja Kansallisen Kokoomuspuolueen historia vuoteen 1929.  Helsinki:  Suomen Kansalliskirja, 1994.  ISBN 951-97090-0-2
Kaukiainen-Leino, Pirkko & Vares, Vesa: Suomalaiskansallinen Kokoomus – Kansallisen Kokoomuspuolueen historia 1944–1966.  Helsinki:  Edita, 2008.  ISBN 978-951-37-54785
Sillantaus, Pentti: Yöpakkasista jäittenlähtöön: Kokoomuksen kujanjuoksu 1958–87.  Jyväskylä Helsinki:  Gummerus, 1988.  ISBN 951-20-3316-X
Smolander, Jyrki: Suomalainen oikeisto ja ”kansankoti”: Kansallisen Kokoomuksen suhtautuminen pohjoismaiseen hyvinvointivaltiomalliin jälleenrakennuskaudelta konsensusajan alkuun.  (Väitöskirja, Turun yliopisto. Bibliotheca historica 63)  Helsinki:  Suomalaisen Kirjallisuuden Seura, 2000.  ISBN 951-746-208-5
Vares, Vesa & Uino, Ari: Suomalaiskansallinen Kokoomus: Kansallisen Kokoomuspuolueen historia 1929–1944.  Helsinki:  Edita, 2007.  ISBN 9789513751548
Vares, Vesa: Korpivaellukselta vallan kahvaan. Suomalaiskansallinen Kokoomus – Kansallisen Kokoomuspuolueen historia 1966–1987.  Docendo, 2017.  ISBN 978-952-29-14668
Yli-Huttula, Tuomo: Puolivallaton puolue.  Helsingissä:  Otava, 2006.  ISBN 951-1-20587-0
Aiheesta muualla

Wikimedia Commonsissa on kuvia tai muita tiedostoja aiheesta .
Kansallisen Kokoomuksen arvot ja periaateohjelma (2018)
Nykypäivä
Verkkouutiset
Aiheesta muualla > Organisaatio

Kokoomusnuoret
Kokoomusopiskelijat
Kokoomusnaiset
Kansalliset maahanmuuttajat
Kansallinen sateenkaariryhmä Kasary
Kansallinen Lastenliitto
Porvarillisen Työn Arkisto
Kansallinen Sivistysliitto
Kolttasaamelaisten kirjallisuus
Aiheesta muualla

Saamenkielisiä oppimateriaaleja Saamelaiskäräjät.
Koivunen

Koivunen voi tarkoittaa seuraavia:
Suomalainen sukunimi

Aatto Koivunen (1874–1928), Pispalan punakaartin päällikkö Suomen sisällissodassa
Aimo Koivunen (1917–1989), sotilas
Anna Koivunen (s. 2001), jalkapallomaalivahti
Anu Koivunen (s. 1967), mediatutkija, professori
Ari Koivunen (s. 1984), heavy metal- ja rocklaulaja
Brita Koivunen (myöh.  Einiö, 1931–2014), iskelmälaulaja
Eetu Koivunen (s. 2004), jääkiekkoilija
Elmo Koivunen (s. 1994), kilpakävelijä
Ensio Koivunen (1930–2003), henkirikoksista tuomittu sarjamurhaaja
Esko Koivunen (s. 1927), koripalloilija, koripallovalmentaja ja -tuomari
Hannele Koivunen (o.s. Seitsonen, s. 1949), filosofian tohtori, dosentti ja neuvotteleva virkamies
Hannes Koivunen (1911–1990), nyrkkeilijä
Harri Koivunen (s. 1961), raviohjastaja ja -valmentaja
Hilma Koivunen, punakaartilainen
Jarmo Koivunen (s. 1950), jääkiekkoilija
Jarmo Koivunen (Kätsy, 1938–2023), graafinen taiteilija ja pilapiirtäjä
Jarno Koivunen (s. 1975), seiväshyppääjä ja valmentaja
Karo Koivunen (s. 1979), jääkiekkoilija
Lahja Koivunen (1898–1989), taidegraafikko ja -maalari
Leila Koivunen (s. 1971), yleisen historian professori
Matti Koivunen (1919–1997), poliitikko
Matti Koivunen (1944–2024), jääkiekkoilija
Olli Koivunen (s. 1995), raviohjastaja
Oskar Koivunen (1894–1984), lentäjä, yrittäjä ja yritysjohtaja, kauppaneuvos
Osmo Koivunen (1914–1970), keilaaja
Petro Koivunen (s. 1970), jääkiekkoilija, Karo Koivusen veli
Rudolf Koivu (ent. Koivunen, 1890–1946), taidemaalari, lastenkirjojen kuvittaja ja satukirjailija
Sakeus Koivunen (ent. Pesä, 1883–1918), kansalaissodan aikana julmuuksiin syyllistynyt vanginvartija
Sami Koivunen (s. 1987), lentopalloilija
Toni Koivunen (s. 1971), jääkiekkoilija
Tuulikki Koivunen Bylund (o.s. Koivunen, s. 1947), suomalaissyntyinen Ruotsin kirkon pappi, Härnosandin hiippakunnan piispa
Vesa Koivunen, Alajärven kaupunginjohtaja
Ville Koivunen (s. 2003), jääkiekkoilija
Visa Koivunen, signaalinkäsittelyn professori
Muita

Meko Finland Oy, vuoteen 2025 Koivunen Oy, Oskar Koivusen perustama autoalan teknisen kaupan yritys
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kolumbian terveysvirasto

| Kolumbian terveysvirasto Instituto Nacional de Salud> Tutkimuslaitoksen tiedot |
| --- | --- |
Perustettu:  1917
Sijainti:  Bogota, Kolumbia
Ministeriö:  Kolumbian terveys- ja sosiaaliturvaministeriö
Tutkimusala:  kansanterveys
Työntekijöiden määrä:  noin 600
Kolumbian terveysvirasto (esp. Instituto Nacional de Salud, lyhennys INS; engl. National Institute of Health (of Colombia)) on vuonna 1917 perustettu, Kolumbian pääkaupungissa Bogotassa toimiva kansallinen terveysalan tutkimuslaitos ja lupaviranomainen. INS on Kolumbian terveys- ja sosiaaliturvaministeriön alainen tutkimuslaitos.
Kolumbian terveysvirasto osallistuu osaltaan esimerkiksi covid-19-taudin seurantaan maassaan. INS kuuluu myös covid-19-taudin hoitoa etsivään kansainväliseen kliiniseen tutkimusverkostioon.
Aiheesta muualla

Coronavirus (COVID-19) - Situación actual (Arkistoitu – Internet Archive) (espanjaksi) (minsalud.gov.co)
WHO COVID-19 Dashboard: Colombia (englanniksi) (who.int)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| --- | --- |
Auktoriteettitunnisteet :  ISNI
Cristiano Ronaldon ura

Cristiano Ronaldo on edustanut seuratasolla merkittävimpänä Real Madridia. Lisäksi hän edustaa Portugalin maajoukkuetta.
Cristiano Ronaldo on portugalilainen jalkapalloilija, joka edustaa saudiarabialaista Al-Nassria ja Portugalin A-maajoukkuetta. Hän aloitti ammattilaisuransa Sportingissa, jossa hän sai nimiinsä Portugalin supercupin mestaruuden. Hän jatkoi Manchester Unitediin vuosiksi 2003–2009. Siellä hän voitti muun muassa kolmesti Englannin pääsarjamestaruuden ja kerran Mestarien liigan. Ronaldo pelasi Real Madridissa seuraavat yhdeksän vuotta ja on 450 maalillaan seuran kaikkien aikojen paras maalintekijä. Hän voitti joukkueessa kahdesti Espanjan pääsarjamestaruuden ja neljästi Mestarien liigan. Hän pelasi Juventuksessa vuodet 2018–2021 ja seuraavana vuonna hän palasi Manchester Unitediin.
Ronaldo aloitti maajoukkueuransa useissa Portugalin nuorisomaajoukkueissa, kunnes debytoi edustusjoukkueessa elokuussa 2003. Hänestä tuli MM-kilpailuissa 2006 historian nuorin MM-kilpailuissa maalin tehnyt portugalilainen. Hän nousi maajoukkueen kapteeniksi vuonna 2008. Ronaldo oli mukana voittamassa Portugalin maajoukkueen historian ensimmäistä arvokisamestaruutta, EM-kilpailuja 2016. Lisäksi hän voitti Kansojen liigan vuonna 2019, ja hänestä tuli MM-karsinnoissa 2022 historian eniten maajoukkuemaaleja tehnyt pelaaja. Lisäksi hänestä tuli EM-kilpailuissa 2024 ensimmäinen pelaaja, joka on pelannut kuusissa EM-kilpailuissa.
Seurajoukkueura > Sporting CP

Ronaldo liittyi Sportingin ammattilaisjoukkueeseen vuonna 2002. Hän debytoi elokuussa Mestarien liigan karsintaottelussa Inter Milania vastaan. Portugalin pääsarjassa hän taas debytoi syyskuussa Bragaa vastaan. Hän oli mukana voittamassa Supertaça Cândido de Oliveiraa. Hän pelasi joukkueessa 31 ottelua, joissa hän teki viisi maalia ja antoi kuusi maalisyöttöä. Ronaldo pelasi elokuussa 2003 voitokkaan ystävyysottelun Manchester Unitedia vastaan, minkä jälkeen sen pelaajat kehottivat seuran valmentajaa Alex Fergusonia hankkimaan Ronaldon.
Seurajoukkueura > Manchester United

Ronaldo siirtyi lopulta elokuussa 2003 Manchester Unitediin 12,24 miljoonan punnan (n. 18 milj. euroa) siirtosummalla. Sopimus oli viisivuotinen, ja Ronaldon vuosipalkka nousi kahteen miljoonaan. Ronaldosta tuli seuran ensimmäinen portugalilaispelaaja, ja hän sai pelinumerokseen numeron 7. Alun perin Ronaldo olisi halunnut numerokseen Sportingissa käyttämänsä numeron 28, mutta Ferguson halusi motivoida Ronaldoa antamalla hänelle numeron 7, jota olivat käyttäneet monet United-pelaajat, kuten George Best, Bryan Robson, Éric Cantona ja David Beckham.
Seurajoukkueura > Manchester United > FA Cupin mestaruus ja jatkosopimukset (2003–2007)

Ronaldo debytoi 16. elokuuta 2003 Englannin Valioliigan kauden 2003–2004 avausottelussa Bolton Wanderersia vastaan. Hänet vaihdettiin 61. peliminuutilla Nicky Buttin tilalle. Ronaldo teki ensimmäisen maalinsa joukkueessa 1. marraskuuta Portsmouthia vastaan. Ronaldo voitti ensimmäisen mestaruutensa Manchester Unitedissa, vuoden 2004 FA Cupin 3–0-finaalissa Millwallia vastaan.
Ronaldo teki 29. lokakuuta 2004 Manchester Unitedin tuhannen sarjamaalin tappiollisessa 4–1-ottelussa Middlesbroughia vastaan. Ronaldo teki sarjakauden 2004–2005 aluksi maalin ja syöttäen toisen Aston Villaa vastaan sekä tehden kaksi maalia Arsenalia vastaan. Ronaldo allekirjoitti marraskuussa joukkueen kanssa kahden vuoden jatkosopimuksen, minkä myötä hänen oli tarkoitus pysyä joukkueessa vuoteen 2010. Ronaldo voitti toisen mestaruutensa joukkueessa, kauden 2005–2006 liigacupin 4–0-finaalissa Wigan Athleticia vastaan. Ronaldo iski ottelun kolmannen maalin.
Ronaldo sai helmikuulle 2006 yhden ottelun pelikiellon ja Uefan sakot näytettyään keskisormea edeltävän vuoden joulukuussa pelatussa ottelussa Benfican kannattajia vastaan. Lisäksi hänet ajettiin ulos Manchesterin derbyn ottelussa taklattuaan kovaa Manchester Cityn Andy Colea. Manchester United jäi sarjakaudella 2005–2006 toiseksi Chelsean jälkeen. Ronaldo viimeisteli yhdeksän maalia pelaamissaan 33 ottelussa. Joukkue putosi Mestarien liigan lohkovaiheessa Benficaa vastaan,
Ronaldo onnistui maalinteossa pääsarjakauden 2006–2007 ensimmäisessä ottelussaan Fulhamia vastaan. Manchester United keräsi lopulta 89 pistettä ja voitti näin mestaruuden. Ronaldo oli joukkueensa paras ja kokonaistulosten kolmanneksi paras maalintekijä iskettyään 17 maalia 34 ottelussa. Joukkue putosi Mestarien liigan semifinaaliottelussa Milania vastaan, ja Ronaldo teki kolme maalia 11 ottelussa.
Seurajoukkueura > Manchester United > Ensimmäinen Kultainen pallo ja Mestarien liigan maalipörssi (2007–2009)

Ronaldo voitti Mestarien liigan ensimmäisen kerran kaudella 2007–2008. Hän voitti myös turnauksen maalipörssin viimeisteltyään kahdeksan maalia 11 ottelussa. Joukkue voitti myös 87 pisteellään toisen kerran peräkkäin sarjakauden, kun se voitti 27 ottelua ja hävisi viisi. Ronaldo oli myös sen selvästi paras maalintekijä iskettyään 31 maalia 34 ottelussa. Ronaldolle myönnettiin kaudelta Englannin Valioliigan Kultainen kenkä. Hän pelasi kaudella kaikki kilpailut mukaan luettuina 49 ottelua ja teki niissä 42 maalia.
Ronaldo oli kauden 2008–2009 alusta pois muutamasta sarjaottelusta nilkkaleikkauksen vuoksi, eikä pelannut sen vuoksi myöskään Super Cupissa. Hän voitti vuonna 2008 uransa ensimmäisen Kultaisen pallon. Hän sai yhteensä 446 pistettä, kun toisena tullut Messi sai 281 ja viimeiseksi jäänyt Fernando Torres 179 pistettä. Hänestä tuli ensimmäinen palkinnon saanut Manchester Unitedin pelaaja sitten vuoden 1968 ja George Bestin. Ronaldo valittiin tammikuussa 2009 myös Fifan vuoden pelaajaksi. Joukkue voitti lopulta kolmannen kerran peräkkäin pääsarjamestaruuden, ja Ronaldo oli kauden maalipörssissä toinen tehtyään 18 maalia 33 ottelussa. Joukkue putosi Mestarien liigan loppuottelussa Barcelonalle 2–0. Ronaldo teki turnauksessa neljä maalia 12 ottelussa.
Seurajoukkueura > Real Madrid

Manchester United ilmoitti kesäkuussa 2009 hyväksyneensä espanjalaisen Real Madridin 80 miljoonan punnan (94 miljoonaa euroa) ostotarjouksen Ronaldosta ja antaneensa seuralle luvan neuvoitella pelaajan kanssa. Siirto vahvistettiin saman kuun aikana, ja siirtosumma oli uusi maailmanennätys. Ronaldo esiteltiin Real Madridin pelaajana Santiago Bernabéulla 80 000 kannattajan edessä 6. heinäkuuta.
Seurajoukkueura > Real Madrid > Sarjakauden ennätyksellinen maalilukema (2009–2011)

Ronaldo pelasi ensimmäisen virallisen ottelunsa Real Madridissa 29. elokuuta sarjakauden 2009–2010 avausottelussa Deportivo La Coruñaa vastaan. Hän onnistui myös maalinteossa. Ronaldo teki maalin myös kolmessa seuraavassa sarjaottelussaan ja oli Real Madridin historian ensimmäinen pelaaja, joka teki maalin ensimmäisessä neljässä sarjaottelussaan. Mestarien liigassa Ronaldo debytoi 15. syyskuuta Zürichia vastaan ja iski ottelussa kaksi maalia. Hän loukkasi nilkkansa 30. syyskuuta pelatussa Mestarien liigan ottelussa Real Madridin kohdatessa Marseillen. Ronaldo menetti loukkaantumisen vuoksi molemmat Copa del Reyn ottelut, kaksi Mestarien liigan ottelua ja kuusi sarjaottelua. Hän palasi pelaamaan 25. marraskuuta Mestarien liigan toiseksi viimeisessä lohko-ottelussa Zürichia vastaan. Hän pelasi neljän päivän kuluttua ensimmäisessä Barcelonan ja Real Madrdin välisessä El Clásicossa, jossa Real Madrid sai tappion lukemin 1–0. Ronaldo jäi Kultaisen pallon äänestyksessä toiseksi Lionel Messin jälkeen, kun hän sai 473 ja Ronaldo 233 pistettä. Ronaldo jäi Messin jälkeen toiseksi myös Fifan vuoden pelaajan äänestyksessä.
Ronaldon pelasi vuoden 2010 ensimmäisen sarjaottelunsa 3. tammikuuta vastassaan Osasunaa. Vuoden ensimmäiset maalinsa hän taas viimeisteli kolmen viikon kuluttua sarjaottelussa Málagaa vastaan. Real Madrid putosi mestarien liigan neljännesvälierissä Olympique Lyonnaisia vastaan. Ronaldo oli turnauksen kolmanneksi paras maalintekijä seitsemällä maalillaan. Sarjakaudella joukkue jäi 96 pisteellään toiseksi Barcelonan jälkeen. Ronaldo oli myös sarjan kolmanneksi paras maalintekijä iskettyään 29 ottelussa 26 maalia, minkä lisäksi hän antoi yhdeksän maalisyöttöä.
Ronaldo sai vuonna 2010 käyttöönsä numeron 7, kun Raúl lähti joukkueesta. Hän pelasi sarjakauden 2010–2011 ensimmäisen ottelunsa 29. elokuuta Malloracaa vastaan. Hän onnistui maalinteossa ensi kertaa 21. syyskuuta Espanyolia vastaan pelatussa ottelussa. Parin maalittoman Mestarien liigan ottelun jälkeen hän teki turnauskauden ensimmäisen maalinsa Milania vastaan lokakuun puolenvälin jälkeen. Hän teki Copa del Reyssä joulukuussa hattutempun voitokkaassa 8–0-ottelussa Levantea vastaan.
Ronaldo teki toukokuussa 2011 sarjakauden 40:nnen maalinsa, minkä myötä hänestä tuli kaikkien aikojen eniten yhdellä Espanjan sarjakaudella maaleja tehnyt pelaaja. Real Madrid tuli toista vuotta putkeen sarjassa toiseksi Barcelonan jälkeen. Real Madrid hävisi myös Mestarien liigan semifinaalissa Barcelonalle, ja Ronaldo teki kuusi maalia pelaamissaan 12 ottelussa.
Seurajoukkueura > Real Madrid > Ensimmäinen sarjamestaruus ja sata sarjamaalia (2011–2013)

Real Madrid aloitti kauden 2011–2012 tappiollisella Espanjan supercupin ottelulla Barcelonaa vastaan. Ronaldo onnistui maalinteossa toisessa osaottelussa. Sarjakauden Ronaldo aloitti vahvasti tehden hattutempun Real Zaragozaa vastaan. Hän teki loppuvuoden aikana sarjassa vielä neljä hattutemppua. Hän teki Mestarien liigassa vuoden loppuun mennessä kolme maalia. Hän teki Copa del Reyssä yhden maalin 13. joulukuuta ottelussa Ponferradinaa vastaan. Ronaldo tuli Kultaisen pallon äänestyksessä toiseksi Messin jälkeen saatuaan vajaat 22 prosenttia äänistä.
Ronaldo aloitti vuoden 2012 tehden sarjamaalin Granadaa vastaan. Mestarien liigassa hän teki kolme maalia kahdessa osaottelussa TsSKA Moskovaa vastaan. Real Madrid putosi turnauksesta lopulta Bayern Münchenia vastaan pelatun semifinaalin toisen kierroksen rangaistuspotkukilpailussa. Ronaldo oli turnauksen kolmanneksi paras maalintekijä tehtyään kymmenessä ottelussa niin ikään kymmenen maalia. Ronaldo teki maaliskuussa pelatussa sarjaottelussa Real Sociedadia vastaan turnauksen sadannen maalinnsa historian nopeimpana pelaajana. Real Madrid voitti turnauksen lopulta täyden sadan pisteen potilla, kun se voitti 32 ottelua ja hävisi vain kaksi. Ronaldo oli kaikkiaan turnauskauden toiseksi paras maalintekijä Messin jälkeen, kun hän teki 46 ja syötti 12 maalia pelaamissaan 38 ottelussa.
Ronaldo aloitti kauden 2012–2013 tehden Espanjan supercupin molemmassa osaottelussa maalin Barcelonaa vastaan. Hän teki syyskuussa sarjakauden aluksi kaksi maalia Grenadaa vastaan. Saman kuun lopulla hän onnistui vielä hattutempussa Deportivoa vastaan. Ronaldosta tuli lokakussa historian ensimmäinen pelaaja, joka teki maalin kuudessa peräkkäisessä El Clásicossa. Hän tuli Kultaisen pallon äänestyksessä jälleen toiseksi Messin jälkeen, kun hän sai 42 ja Ronaldo 24 prosenttia äänistä.
Ronaldo aloitti vuoden 2013 tehden kaksi hattutemppua sarjassa ja yhden Copa del Reyssä. Ronaldo teki toukokuussa 200:nnen maalinsa Real Madridissa, jotka täyttyivät 197:ssä ottelussa. Real Madrid tuli 85 pisteellään sarjassa toiseksi Barcelonan jälkeen. Ronaldo oli toiseksi paras maalintekijä Messin jälkeen, kun hän teki 34 ja syötti 11 maalia pelaamissaan 34 ottelussa. Real Madrid putosi Mestarien liigan semifinaalissa Borussia Dortmundia vastaan. Ronaldo oli sijoituksesta huolimatta turnauksen paras maalintekijä tehtyään 12 ottelussa niin ikään 12 maalia. Ronaldo teki toukokuussa maalin Copa del Reyn finaalissa, mutta Atlético Madrid voitti ottelun 2–1.
Seurajoukkueura > Real Madrid > Mestarien liigan maaliennätys ja jatkosopimus (2013–2014)

Ronaldo aloitti sarjakauden 2013–2014 tehden maalin Athletic Bilbaota vastaan. Hän solmi kuun puolessavälissä Real Madridin kanssa jatkosopimuksen, jonka oli tarkoitus ulottua kesään 2018 asti. Mestarien liigan kauden aluksi hän taas teki kaksi päivää myöhemmin hattutempun lohko-ottelussa Galatasaraytä vastaan. Gareth Bale liittyi joukkueeseen kauden alussa, minkä myötä hänen, Karim Benzeman ja Ronaldon muodostama hyökkäyskolmikko sai lempinimen ”BBC”. Ronaldo teki vuonna 2013 kalenterivuoden ennätyksensä 69 maalia 59 ottelussa. Ronaldo voitti myös uransa toisen Kultaisen pallon Messiä ja Franck Ribéryä vastaan. Ronaldo sai äänistä vajaa 28, Messi 25 ja Ribery 23 prosenttia.
Ronaldo aloitti vuoden 2014 tehden kaksi sarjamaalia Celta de Vigoa vastaan. Vuoden ensimmäiset Mestarien liigan maalinsa hän teki Schalkea vastaan helmikuun lopulla. Real Madrid jäi Barcelonan kanssa jaetulla sarjatulosten toiseksi 87 pisteellään. Ronaldo sai turnauksen maalipörssin, kun hän pelasi 30 ottelua ja teki niissä 31 ja syötti 11 maalia. Real Madrid voitti lopulta kymmenennen Mestarien liigansa, jota kutsutaan nimellä ”La Décima”. Ronaldo pelasi turnauksessa yhteensä 11 ottelua, joissa hän teki 17 ja syötti viisi maalia. Maalitulos on turnauksen kaikkien aikojen yhden kauden ennätys. Joukkue voitti kaudella myös Copa del Reyn, mutta Ronaldo ei pelannut finaalissa loukkaantumisen vuoksi. Ronaldo teki turnaukessa kuudessa ottelussa kolme maalia. Ronaldo sai kauden Kultaisen kengän jaetulla Luis Suárezin kanssa. Ronaldo valittiin myös ensimmäistä kertaa Uefan Euroopan parhaaksi pelaajaksi.
Seurajoukkueura > Real Madrid > Ennätyksellinen sarjakausi (2014–2015)

Real Madrid aloitti kauden 2014–2015 Super Cupin voitolla, ja Ronaldo teki turnauksen ainoat kaksi maalia. Noin viikon kuluttua joukkue jäi toiseksi Supercupissa Atlético Madridia vastaan. Ronaldo teki sarjakauden aluksi maalin Córdobaa vastaan. Hän teki syys-lokakuun aikana kahdessa sarjaottelussa kolme ja yhdessä neljä maalia, mikä nosti hänet 22 hattutempullaan jaetulle sijalle sarjahistorian suurimman hattutemppulukeman kanssa. Hän teki jälleen hattutempun Celta Vigoa vastaan, mikä nosti hänet tilastojen ensimmäiselle sijalle. Hän teki samaisessa ottelussa myös 200. Espanjan sarjamaalinsa mitkä hän oli saanut 178. ottelussa – nopeammin kuin kukaan muu pelaaja historiassa. Real Madrid voitti joulukuussa seurajoukkueiden MM-kilpailut. Ronaldo teki kalenterivuonna 2014 yhteensä 61 maalia 60 ottelussa. Hän voitti vuodelta 2014 toisen perättäisen ja kokonaisuudessaan kolmannen Kultaisen pallonsa. Ronaldo sai äänistä 37,66 prosenttia, kun taas Messi ja Manuel Neuer molemmat vajaa 16 prosenttia. Kolmennen palkitonsa myötä hän pääsi samoille sijoille Johan Cruijffin, Michel Platinin ja Marco van Bastenin kanssa.
Ronaldo teki huhtikuussa pelatussa sarjaottelussa Granadaa vastaan viisi maalia ensi kertaa urallaan, kun Real Madrid voitti ottelun 9–1. Hän teki muutaman päivän kuluttua Rayo Vallecanoa vastaan Real Madrid -uransa 300. maalin. Ronaldo teki kauden viimeisessä sarjaottelussa Getafea vastaan kauden kahdeksannen hattutemppunsa, mikä nosti hänet tasoihin Lionel Messin ennätyksellisen yhden kauden tilastojen kanssa. Real Madrid jäi 92 pisteellään toiseksi Barcelonan jälkeen. Ronaldo teki turnauksessa 35 ottelussa 48 maalia, mikä on kaikkien aikojen toiseksi korkein lukema yhden kauden aikana Messin kaudella 2011–2012 saavuttaman 50 maalin jälkeen. Mestarien liigassa Real Madrid putosi semifinaalissa Juventusta vastaan. Ronaldo oli kymmenellä maalillaan turnauksen paras maalintekijä jaetulla Messin ja Neymarin kanssa.
Seurajoukkueura > Real Madrid > Nousu Real Madridin kaikkien aikojen maalintekijäksi (2015–2016)

Ronaldo teki sarjakauden 2015–2016 kolmannessa, syyskuussa pelatussa ottelussaan viisi maalia Espanyolia vastaan, minkä myötä hän ohitti 230 maalillaan Raúlin kaikkien aikojen Espanjan pääsarjan maaliennätyksen 228 maalia. Ronaldo nousi seuraavassa kuussa Levantea vastaan pelatussa ottelussa kaikki kilpailut mukaan luettuina Real Madridin kaikkien aikojen parhaaksi maalintekijäksi, kun hän ohitti Raúlin edellisen ennätyksen 323 maalia. Hän teki loppuvuoden aikana Mestarien liigassa kaksi hattutemppua, toisen Šah’tar Donetskia kolmella maalillaan ja toisen Malmöä vastaan neljällä maalillaan. Ronaldo tuli vuoden 2015 Kultaisen pallon äänestyksessä toiseksi Messin jälkeen.
Ronaldo teki 5. maaliskuuta 2016 neljä maalia Celta de Vigoa vastaan. Tulos nosti hänen Espanjan sarjamaalien lukemansa 252:een, mikä oli historian ennätys Messin jälkeen. Real Madrid jäi sarjassa toiseksi Barcelonan jälkeen yhden pisteen erolla. Ronaldo jäi maalipörssissä toiseksi, kun hän pelasi 36 ottelua ja teki niissä 35 sekä syötti 11 maalia. Real Madrid voitti Mestarien liigan finaalissa Atlético Madridia vastaan, ja Ronaldo oli 16 maalillaan neljännen kerran peräkkäin ja kaikkiaan viidennen kerran turnauksen paras maalintekijä.
Seurajoukkueura > Real Madrid > Ennätykselliset sata maalia Mestarien liigassa (2016–2017)

Real Madrid voitti kauden 2016–2017 aluksi UEFA Super Cupin, mutta Ronaldo ei pelannut Atlético Madridia vastaan käydyssä ottelussa nivelsiteiden venähdyksen vuoksi. Hän ei osallistunut sen vuoksi myös kauden kahteen ensimmäiseen sarjaotteluun, kunnes teki 10. syyskuuta maalin Osasunaa vastaan. Hän aloitti Mestarien liigan tehden maalin Sportingia vastaan. Voitokkaissa seurajoukkueiden MM-kilpailuissa Ronaldo teki neljä maalia, yhden semifinaalissa Américaa ja loput finaalissa Kashima Antlersia vastaan. Ronaldo valittiin joulukuussa neljättä kertaa maailman parhaaksi pelaajaksi Messiä ja Antoine Griezmannia vastaan.
Ronaldo valittiin tammikuussa 2017 Fifan The Best -palkinnon voittajaksi. Real Madrid jäi vuoden alussa pelatussa Copa del Reyssä puolivälieriin Celta de Vigoa vastaan. Ronaldo teki joukkueiden välisistä kahdesta osaottelusta jälkimmäisessä yhden maalin. Ronaldo teki huhtikuussa Mestarien liigassa Bayern Münchenia vastaan kaksi maalia, ja hänestä tuli sen myötä ensimmäinen pelaaja, joka on tehnyt turnauksessa sata maalia. Real Madrid voitti lopulta sarjan 93 pisteellään, kun se voitti 29 ottelua ja hävisi kolme. Ronaldo pelasi turnauksessa yhteensä 29 ottelua, joissa hän teki kolmanneksi suurimman lukeman 25 maalia sekä antoi kuusi maalisyöttöä.